b"\n_START_ARTICLE_\nEdward Snowden\n_START_SECTION_\n\xc5\xbdivljenje in kariera\n_START_PARAGRAPH_\nEdward Snowden se je rodil leta 1983 v Elizabeth City, v Severni Karolini. Njegov o\xc4\x8de Lonnie Snowden je bil uslu\xc5\xbebenec obalne stra\xc5\xbee, njegova mama Wendy Snowden pa uradnica na sodi\xc5\xa1\xc4\x8du. Hotel je slu\xc5\xbeiti svoji domovini kot uslu\xc5\xbebenec v specialnih enotah, vendar leta 2004 zaradi obeh zlomljenih nog ni opravil urjenja. Nato se je zaposlil v CIA - Central Intelligence Agency (Centralno obve\xc5\xa1\xc4\x8devalni agenciji). Kasneje je izstopil iz agencije ter se leta 2009 zaposlil pri pogodbenem partnerju NSA (Nacionalno varnostni agenciji), v podjetju Dell, ki upravlja ra\xc4\x8dunalni\xc5\xa1ke sisteme za ve\xc4\x8d vladnih agencij. Zaradi zelo dobrega opravljanja dela in re\xc5\xa1evanja problemov, je dobil dostop do vseh podatkovnih baz NSA. _NEWLINE_Leta 2013 se je Edward Joseph Snowden odlo\xc4\x8dil, da kopira in \xc5\xa1ir\xc5\xa1i javnosti razkrije podatke nacionalne varnostne agencije. To je storil zaradi prepri\xc4\x8danja, da si ljudje zaslu\xc5\xbeijo vedeti, kaj po\xc4\x8dne NSA in da jih nadzorujejo brez njihovega zavedanja ter da vdirajo v njihovo zasebnost._NEWLINE_V \xc4\x8dasu, ko so mediji objavljali zgodbe, se je Snowden skrival v Hongkongu. Kasneje je iz Hongkonga z letalom odletel v Moskvo, Rusija. ZDA so zahtevale njegovo izro\xc4\x8ditev, vendar mu je Rusija ponudila enoletni azil z mo\xc5\xbenostjo podalj\xc5\xa1evanja. Do danes naj bi \xc5\xbeivel v Rusiji.\n_START_SECTION_\nNSA\n_START_PARAGRAPH_\nAmeri\xc5\xa1ka agencija za nacionalno varnost (NSA) je bila ustanovljena po 2.svetovni vojni, leta 1952. Ustanovili so jo, da bi lahko pridobivali in analizirali informacije in dekodirali \xc5\xa1ifrirana sporo\xc4\x8dila. Vse to pa z namenom ubranitve oziroma prepre\xc4\x8ditve teroristi\xc4\x8dnih napadov.\xc2\xa0\n_START_SECTION_\nRazkriti dokumenti\n_START_PARAGRAPH_\nPo tem, ko je Edward Snowden predal podatke od NSA novinarjem, so ti razkrili dokumente, s katerimi so dokazovali, kaj naj bi agencija po\xc4\x8dela, brez vedenja javnosti. Ti dokumenti govorijo o:_NEWLINE_- Programu Prism, s katerim so zbirali vsebino devetih spletnih podjetij, med njimi Google, Skype, Facebook, Yahoo. \xc4\x8ce bi program PRISM zatajil, bi NSA vdrla v podatkovni center podjetja Google in Yahoo;_NEWLINE_- Dishfire programu, ki prestreza kratka sporo\xc4\x8dila (sms);_NEWLINE_- MYSTIC programu, ki prestre\xc5\xbee telefonske klice v dveh dr\xc5\xbeavah, Bahamih in Afganistanu;_NEWLINE_- XKeyscore sistemu, ki ga uporabljajo za iskanje podatkov po internetu;_NEWLINE_- Tempora programu, preko katerega sodelujeta GCHQ (britanska vohunska agencija) in NSA. GCHQ je podtikal opti\xc4\x8dne kable po vsem svetu za prestrezanje podatkov svetovnega spleta. Te podate so nato preko Tempora programa posredovali Nacionalno varnostni agenciji;_NEWLINE_NSA ima na voljo tudi skupino hekerjev, ki vdirajo v ra\xc4\x8dunalnike in \xc5\xa1irijo zlonamerno programsko opremo. Izvajajo prikrite operacije in vohunske aktivnosti, ko druge nadzorne taktike odpovedo. Delujejo pod imenom Tailored Access Operations (TAO). Ameri\xc5\xa1ka nacionalna varnostna agencija vohuni za drugimi dr\xc5\xbeavami in vsaj 122 svetovnimi voditelji.\n_START_SECTION_\nFilm\n_START_PARAGRAPH_\nFilm z naslovom Snowden, je bil posnet po dveh knjigah, Dosje Snowden (The Snowden Files: The Inside Story of the World's Most Wanted Man), ki jo je napisal Luke Harding in Time of the Octopus, ki jo je napisal Anatoly Kucherena._NEWLINE_V biografsko politi\xc4\x8dnem trilerju ga upodablja Joseph Gordon-Levitt. V filmu igrajo tudi Shailene Woodley, ki igra Edwardovo dolgoletno punco Lindsay Mills, Nicolas Cage, Melissa Leo in mnogi drugi. V njem nastopa tudi sam Edward Joseph Snowden. Film je zre\xc5\xbeiral Oliver Stone, ki velja za enega izmed najbolj provokativnih filmskih re\xc5\xbeiserjev. Scenarista sta Kieran Fitzgerald in Oliver Stone. Ko sta pisala scenarij, sta vse podatke preverila pri Snowdnu. V filmu sta predvsem hotela predstaviti Edwardovo razmerje z Lindsay Mills, ki je pomemben vpliv v njegovem \xc5\xbeivljenju.\xc2\xa0"